ประกาศเทศบาลตำบลเหมือง
เรื่อง สอบราคาโครงการก่อสร้างถนนแอสฟัลท์ติกคอนกรีตสายบ้านนางสุเพียร หมู่ที่ 5
ตำบลเหมือง  อำเภอเมืองชลบุรี  จังหวัดชลบุรี
................................
               ด้วยเทศบาลตำบลเหมือง  มีความประสงค์จะสอบราคาโครงการก่อสร้างถนนแอสฟัลท์ติกคอนกรีตสายบ้านนางสุเพียร หมู่ที่ 5 ต.เหมือง  โดยทำการก่อสร้างถนนแอสฟัลท์ติกคอนกรีต ขนาดผิวจราจรกว้างเฉลี่ย 5.00 เมตร  ยาว 69.00 เมตร  ผิวจราจรหนาเฉลี่ย 0.05 เมตร เสริมหินคลุกบดอัดแน่นหนาเฉลี่ย 0.15 เมตร คิดเป็นพื้นที่ ดำเนินการไม่น้อยกว่า 345.00 ตารางเมตร(ตามแบบเทศบาลตำบลเหมือง พร้อมป้ายประชาสัมพันธ์โครงการ 1 ป้าย)  ราคากลาง  120,000.-  บาท
               ผู้มีสิทธิเสนอราคาจะต้องมีคุณสมบัติ  ดังนี้
               1. เป็นบุคคลธรรมดาหรือนิติบุคคลที่มีอาชีพรับจ้างทำงานที่สอบราคาดังกล่าว
               2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                3.   ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้  มีคำสั่งให้สละสิทธิ์ความคุ้มกันเช่นว่านั้น
                4.   ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลเหมือง ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้  
                กำหนดยื่นซองสอบราคา  
               -  ยื่นซองสอบราคา ณ กองคลัง เทศบาลตำบลเหมือง  ตั้งแต่วันที่ 24 มกราคม 2555 - 6 กุมภาพันธ์2555  ในวันและเวลาราชการ  หรือ
              -  ยื่นซองสอบราคา ณ สถานที่กลางในการจัดซื้อจัดจ้างขององค์กรปกครองส่วนท้องถิ่น (ห้องประชุม ชั้น 2 สำนักงานส่งเสริมการปกครองท้องถิ่นจังหวัดชลบุรี)  ในวันที่ 6 กุมภาพันธ์ 2555  ตั้งแต่เวลา  10.00 - 10.30 น.
                 กำหนดเปิดซองใบเสนอราคา ณ  สถานที่กลางในการจัดซื้อจัดจ้างขององค์กรปกครองส่วนท้องถิ่น (ห้องประชุมชั้น 2 สำนักงานส่งเสริมการปกครองท้องถิ่นจังหวัดชลบุรี)  ในวันที่ 7 กุมภาพันธ์ 2555  ตั้งแต่เวลา 10.30 น.  เป็นต้นไป
                 ผู้สนใจติดต่อขอซื้อเอกสารสอบราคา  ในราคาชุดละ 100.- บาท  ได้ที่  สำนักงานเทศบาลตำบลเหมือง ระหว่างวันที่ 24 มกราคม 2555 - 6 กุมภาพันธ์ 2555 ดูรายละเอียดได้ที่เว็บไซต์  www.mheung.go.th หรือ www. gprocurement.go.th  หรือ สอบถามทางโทรศัพท์หมายเลข 0-3838-9224-5  ในวันและเวลาราชการ

ประกาศ ณ วันที่  24 เดือน มกราคม พ.ศ. 2555

(นายปรีชา  แซ่ชื้อ)
ปลัดเทศบาล ปฏิบัติหน้าที่
นายกเทศมนตรีตำบลเหมือง
